টাইব্রেকারে চেলসিকে হারিয়ে চ্যাম্পিয়ন ম্যানসিটি
শুরু থেকে শেষ পর্যন্ত হলো তুমুল লড়াই। নির্ধারিত সময়ে কেউই গোলমুখ খুলতে পারল না। খেলা গড়াল অতিরিক্ত সময়েও। সেখানেও দুদলের স্কোর গোলশূন্য থাকল। তবে হাড্ডাহাড্ডি লড়াইয়ে কপাল পুড়ল চেলসির। টাইব্রেকারে ৪-৩ গোলে জিতে ইংলিশ লিগ কাপের শিরোপা ঘরে তুলল ম্যানচেস্টার সিটি। এ নিয়ে টানা দ্বিতীয়বার চ্যাম্পিয়ন হলেন সিটিজেনরা।







রোববার লন্ডনের ওয়েম্বলি স্টেডিয়ামে শুরু হয় খেলা ২০১৮-১৯ আসরের ফাইনাল। শুরুতে ত্রাস ছড়ায় ম্যানসিটি। প্রথমার্ধে ঘর সামলাতে ব্যস্ত থাকে চেলসি। তবে গোল হজম করতে হয়নি। দ্বিতীয়ার্ধে মুহুর্মুহু আক্রমণে সিটিকে ব্যতিব্যস্ত রাখেন দ্য ব্লুজরা। এতে আক্রমণ-পাল্টাআক্রমণে জমে ওঠে খেলা। তবে গোল আদায় করতে পারেনি কেউ।




নির্ধারিত সময় গোলশূন্য থাকায় খেলা গড়ায় অতিরিক্ত সময়ে। এখানেও কেউ কাউকে নাহি দেব ছাড় দেখা যায়। কাঙ্ক্ষিত সাফল্য পায়নি কোনো দল। শেষ পর্যন্ত নিষ্পত্তির জন্য ম্যাচ গড়ায় টাইব্রেকারে। উত্তেজনায় ঠাসা ম্যাচে শেষ হাসি হাসেন পেপ গার্দিওলার শিষ্যরা।
টাইব্রেকারে লেরয় সানের শট ঠেকিয়ে আশা জাগান চেলসি গোলরক্ষক আরিসাবালাগা। তবে শেষ রক্ষা হয়নি। ইলকাই গুন্দোগান, সার্জিও আগুয়েরো, বের্নার্দো সিলভা ও রাহিম স্টার্লিংয়ের লক্ষ্যভেদে শিরোপা উল্লাসে মাতে ম্যানচেস্টারের দলটি।
চেলসির হয়ে প্রথম নেয়া জর্জিনিয়োর শট রুখে দেন ম্যানসিটি গোলকিপার এডারসন। দাভিদ লুইসের চার নম্বর শট পোস্টে লেগে ফিরে আসে। দলের গোল তিনটি করেন চেজার আসপিলিকুয়েতা, এমারসন ও আইজার।

শুরু থেকে শেষ পর্যন্ত হলো তুমুল লড়াই। নির্ধারিত সময়ে কেউই গোলমুখ খুলতে পারল না। খেলা গড়াল অতিরিক্ত সময়েও। সেখানেও দুদলের স্কোর গোলশূন্য থাকল। তবে হাড্ডাহাড্ডি লড়াইয়ে কপাল পুড়ল চেলসির। টাইব্রেকারে ৪-৩ গোলে জিতে ইংলিশ লিগ কাপের শিরোপা ঘরে তুলল ম্যানচেস্টার সিটি। এ নিয়ে টানা দ্বিতীয়বার চ্যাম্পিয়ন হলেন সিটিজেনরা।